97. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ1/Α/4681/1278 της 9/10 Φεβρ. 1989 (ΦΕΚ Β΄ 94) Σύσταση και συγκρότηση Πενταμελούς Υπηρεσιακού Συμβουλίου Προσωπικού ΥΠΑ. Έχοντας υπόψη: Τις διατάξεις: 1)Του άρθρ. 103 παρ. 4 του Συντάγματος. 2)Των άρθρ. 4, 5 του Π.Δ. 611/77. 3)Του άρθρ. 14 του Νόμ. 1586/86. 4)Του άρθρ. 19 του Νόμ. 1599/86. 5)Των άρθρ. 30 και 37 του Νόμ. 993/79 "Περί των επί συμβάσει ιδιωτικού Δικαίου Προσωπικού του Δημοσίου κ.λπ.". 6)Του άρθρ. 4 παρ. 2 και του άρθρ. 6 του Νόμ. 1232/82 "Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/64 και άλλες διατάξεις". 7)Τη ΔΙΔΑΔ/Φ.86/89/785/12.1.89 (ΦΕΚ 21Β΄/ 17.1.89) "Περί ρυθμίσεως θεμάτων Υπηρεσιακών Συμβουλίων", αποφασίζουμε: 1.Συνιστάμε στην Υπηρεσία Πολιτικής Αεροπορίας του Υπουργείου Μεταφορών και Επικοινωνιών Πενταμελές Υπηρεσιακό Συμβούλιο Προσωπικού το οποίο συγκροτείται από 3 μόνιμους υπαλλήλους της Υπηρεσίας με Α΄ βαθ. και 2 αιρετούς εκπροσώπους των υπαλλήλων με ισάριθμους αναπληρωτές. 2.Πρόεδρος του Υπηρεσιακού Συμβουλίου ορίζεται ένας από τους παραπάνω 3 τακτικούς υπαλλήλους με Α΄ βαθ. εκτός από τις περιπτώσεις των Πειθαρχικών υποθέσεων όπου προεδρεύει ο Γενικός Γραμματέας του Υπουργείου. Τροποποιήθηκε από την Δ1/Α/23053/5515/22 Ιουν. – 5 Ιουλ. 1990 (ΦΕΚ Β΄ 402), απόφ. Υπ. Μεταφορών - Επικοινωνιών με την οποία ορίστηκε ότι το άνω Συμβούλιο προσωπικού ΥΠΑ συγκροτείται ως εξής: Από ένα (1) δικαστικό λειτουργό ως Πρόεδρο, 2 μονίμους υπαλλήλους με Α΄ β., και 2 αιρετούς εκπροσώπους των εργαζομένων, με ισάριθμους αναπληρωτές. Επίσης τροποποιήθηκε από την Δ9/Α/5790/ 1462/9-12 Φεβρ. 1993 (ΦΕΚ Β΄ 704 απόφ. Υπ. Μεταφ. και Επικοινωνιών, και την Δ9/Α/12745/ 3415/22 Μαρτ./5 Απρ. 1994 (ΦΕΚ Β΄ 232) απόφ. Υπ. Μεταφορών και Επικοινωνιών, με την οποία το 5μελές Υπηρεσιακό Συμβούλιο για όλο το προσωπικό συγκροτήθηκε ως εξής: α.3 μόνιμοι υπάλληλοι με βαθμό Α΄ από αυτούς που υπάγονται στην αρμοδιότητα του Υπηρεσιακού Συμβουλίου και υπηρετούν στο Νομό Αττικής. β.2 αιρετοί εκπρόσωποι των εργαζομένων με βαθμό τουλάχιστον Γ΄ με τους αναπληρωτές τους. Όταν το Υπηρεσιακό Συμβούλιο κρίνει πειθαρχικές υποθέσεις ο πρόεδρος αντί-καθίσταται από δικαστικό λειτουργό ή (Αντί για τη σελ. 526,439(β) Σελ. 526,439(γ) Τεύχος 1241–Σελ. 73 Υπηρεσία Πολιτικής Αεροπορίας 38.Κ.α.94-97 51 σύμβουλο ή πάρεδρο του Νομικού Συμβουλίου του Κράτους, που ορίζεται σύμφωνα με τη διαδικασία που προβλέπεται στις διατάξεις της παρ. Β1 του άρθρ. 40 του Νόμ. 1884/1990 (ΦΕΚ 81/Α).

[Source: greek_legal_code_raptarchis | Tokens: 2252]